Xornal.com

Xornal.com foi un medio de comunicación electrónico galego, que xurdiu no 1999 e desapareceu en 2011.

 Historia e características 
Fundado en 1999, reivindicou ser o primeiro xornal electrónico de Galicia, se ben Vieiros entrou en funcionamento como web e portal de servizos en 1996.

Foi fundado por cinco socios xornalistas: José Luis Gómez Gómez, Antonio Sangiao, Bieito Rubido, Enrique García e Vicente Martín. No ano 2000, Udramedios, a división de comunicación do Grupo San José, mercou as accións dos últimos catro e conformou un consello de administración compartido con José Luis Gómez, que exerceu o posto de editor.

En decembro de 2008 un periódico de nova edición, Xornal de Galicia, participado maioritariamente por Udramedios e dirixido polo propio José Luis Gómez, absorbeu Xornal.com como web do medio de comunicación en papel. Posteriormente integrouse en Xornal de Galicia, tamén dixital.http://www.galiciaconfidencial.com/imprimir/2683.html Aínda que tamén a edición dixital acabou pechando.Páxina baleira

Tivo a súa sede na cidade da Coruña. Editouse en lingua galega e lingua castelá, maiormente nesta última.

 Notas 

 Véxase tamén 
 Ligazóns externas 
 Web do medio (baleira)

Categoría:Xornais electrónicos
Categoría:Xornais en lingua castelá
Categoría:Xornais de Galicia desaparecidos
Categoría:Sitios web en galego